პირამიდების ბრძოლა
პირამიდების ბრძოლა (ფრანგ. Bataille des Pyramides) — დიდი ბრძოლა, რომელიც მოხდა 1798 წლის 21 ივლისს ნაპოლეონ ბონაპარტის არმიასა და მამლუქებს შორის, რომლებსაც მეთაურობდნენ მურად ბეი და იბრაჰიმ ბეი. მამლუქების მხარეს იბრძოდა ასევე ოსმალეთის იმპერია. ფრანგული არმია ითვლიდა 20 000 სამხედროს, ხოლო მამლუქებს ჰყავდათ 60 000 ჯარისკაცი, თუმცა აქედან მხოლოდ 21 000 მონაწილეობდა ბრძოლაში. პირამიდების ბრძოლა დასრულდა ნაპოლეონის გამარჯვებით და მამლუქების ჯარის დიდი ნაწილის განადგურებით.